પરિવાર માટે રાખેલો આખો રૂમ ભરચક હતો. આદિત્ય અને ભાસ્કર સોફા ઉપર બેઠા હતા. દરદી માટેના પલંગ પર એમની મોટી બહેન શાલિની ગોઠવાઈ ગઈ હતી. શાલિની પાસે બેસીને એનો પતિ સુભાષ મોટેથી કંઈક બોલી રહ્યો હતો. બીજા પલંગ પર આદિત્યની પત્ની અલકા અને ભાસ્કરની પત્ની ભાવિકા કંઈક ગુસપુસ કરી રહ્યાં હતાં. સોફા અને પલંગનો ટેકો દઈને પગ લંબાવીને ચારેય બાળકો પોતપોતાના મોબાઇલમાં ખોવાયેલાં હતાં. વર્ષોથી બંગલામાં કામ કરતા કાશીબા એક ખૂણામાં આડાં પડ્યાં હતાં.